CELEX: C2004/201/04
Language: da
Date: 2004-08-07 00:00:00
Title: Domstolens dom (Fjerde Afdeling) af 24. juni 2004 i sag C-119/02, Kommissionen for De Europæiske Fællesskaber mod Den Hellenske Republik (Traktatbrud — artikel 3, stk. 1, andet afsnit, og artikel 5, stk. 2, i direktiv 91/271/EØF — udledning af byspildevand til et følsomt område — manglende kloaknet — manglende mere vidtgående rensning end den sekundære rensning, der er foreskrevet i direktivets artikel 4)

7.8.2004   
            
            
               DA
            
            
               Den Europæiske Unions Tidende
            
            
               C 201/2
            
         
      DOMSTOLENS DOM
   
   (Fjerde Afdeling)
   af 24. juni 2004
   i sag C-119/02, Kommissionen for De Europæiske Fællesskaber mod Den Hellenske Republik (1)
   
   (Traktatbrud - artikel 3, stk. 1, andet afsnit, og artikel 5, stk. 2, i direktiv 91/271/EØF - udledning af byspildevand til et følsomt område - manglende kloaknet - manglende mere vidtgående rensning end den sekundære rensning, der er foreskrevet i direktivets artikel 4)
   (2004/C 201/04)
   Processprog: græsk
   I sag C-119/02, Kommissionen for De Europæiske Fællesskaber (befuldmægtigede: G. Valero Jordana og M. Konstantinidis) mod Den Hellenske Republik (befuldmægtiget: E. Skandalou), angående en påstand om, at det fastslås, at Den Hellenske Republik har tilsidesat sine forpligtelser i henhold til artikel 3, stk. 1, og artikel 5, stk. 2, i Rådets direktiv 91/271/EØF af 21. maj 1991 om rensning af byspildevand (EFT L 135, s. 40), som ændret ved Kommissionens direktiv 98/15/EF af 27. februar 1998 (EFT L 67, s. 29), idet den ikke har truffet de nødvendige foranstaltninger til at etablere et kloaknet til opsamling af byspildevand i Thriasio Pedio-regionen, og idet den ikke har draget omsorg for, at regionens byspildevand underkastes en mere vidtgående rensning end sekundær rensning, før det udledes til det følsomme område Eleusis-bugten, har Domstolen (Fjerde Afdeling), sammensat af afdelingsformanden, J.N. Cunha Rodrigues, og dommerne J.-P. Puissochet og F. Macken (refererende dommer); generaladvokat: F.G. Jacobs; justitssekretær: R. Grass, den 24. juni 2004 afsagt dom, hvis konklusion lyder således:
   
               1)
            
            
               Den Hellenske Republik har tilsidesat sine forpligtelser i henhold til artikel 3, stk. 1, andet afsnit, og artikel 5, stk. 2, i Rådets direktiv 91/271/EØF af 21. maj 1991 om rensning af byspildevand, som ændret ved Kommissionens direktiv 98/15/EF af 27. februar 1998, idet den ikke har truffet de nødvendige foranstaltninger til at etablere et kloaknet til opsamling af byspildevand i Thriasio Pedio-regionen, og idet den ikke har draget omsorg for, at regionens byspildevand underkastes en mere vidtgående rensning end sekundær rensning, før det udledes til det følsomme område Eleusis-bugten.
            
         
               2)
            
            
               Den Hellenske Republik betaler sagens omkostninger.
            
         
      (1)  EFT C 131 af 1.6.2002.